《和原甫会》
宋代·梅尧臣

凤皇非鴳匹，骐骥非驽攀。自乏镕质资，不数炉冶间。

合于众君子，百事无相关。岂期叨称誉，藉已出瀛寰。

昨闻竞方驾，下直从道山。酒壶缀肴其，马衔锵玉环。

上唾屈及贾，下吞崔与班。肯比豪华子，黄金邀舞鬟。

遂来集灵宫，乃等逸士闲。养生曾昧术，四体幸无瘝。

池籞虽可乐，鱼鸟闹于阛。绕坛安石榴，何时拆朱殷。

水疑蛟龙潜，云想鸾鹤还。蕙圃秘且深，苔径历已艰。

越樵得射镝，秦洞迷童颜。杳杳颇起羡，区区空服纶。

尘心傥一浣，石溜春潺潺。

作者简介：梅尧臣（1002～1060）字圣俞，世称宛陵先生，北宋著名现实主义诗人。汉族，宣州宣城（今属安徽）人。宣城古称宛陵，世称宛陵先生。初试不第，以荫补河南主簿。50岁后，于皇祐三年（1051）始得宋仁宗召试，赐同进士出身，为太常博士。以欧阳修荐，为国子监直讲，累迁尚书都官员外郎，故世称“梅直讲”、“梅都官”。曾参与编撰《新唐书》，并为《孙子兵法》作注，所注为孙子十家著（或十一家著）之一。有《宛陵先生集》60卷，有《四部丛刊》影明刊本等。词存二首。